** ОБРАЗЛОЖЕЊЕ**

**ИЗМЕНА ПРОГРАМА ПОСЛОВАЊА ЈКП „ПАРКИНГ СЕРВИС“ - НИШ ЗА**

**2019. ГОДИНУ**

ЈКП „Паркинг-сервис“ - Ниш је извршио измену Програмa пословања за 2019. годину број 2888/18 који је донео Надзорни одбор предузећа на седници одржаној дана 20.11.2018. године, а на исти је Скупштина града Ниша дала сагласност решењем број: 06-1442/2018-33-02 на седници одржаној дана 26.12.2018. године.

Измена Програма пословања ЈКП „Паркинг-сервис“ - Ниш врши се у делу средстава за обављање поверених комуналних делатности одржавања јавног осветљења које обухвата одржавање, адаптацију и унапређење објеката и инсталације јавног осветљења којима се осветљавају саобраћајне и друге површине јавне намене, а у циљу усклађивања са донетим Програмом одржавања комуналне инфраструктуре за 2019. годину и усклађивања са склопљеним Уговором о обављању комуналне делатности обезбеђивања јавног осветљења бр. 694/2019-01 од 18.03.2019. године. Планирани приходи по основу продаје услуга на домаћем тржишту смањују се у износу од **1.250.000 динара** и прераспоређени су на приходе од пружања услуга по основу поверене делатности.

Након наведене корекције пословних прихода, укупни приходи остају непромењени, у износу од **415.911.333 динара.**

У делу Програма у којем су приказани трошкови бруто зарада и трошкови доприноса на зараде на терет послодавца извршене су корекције планираних средстава за четврти квартал у износу од **1.163.123 динара**, од октобра 2019. године због планираног пријема 4 радника на неодређено време а у складу са Одлуком о измени Одлуке о максималном броју запослених на неодређено време у систему јавног сектора града Ниша за 2017. годину.

Измена Програма пословања у делу планираних личних расхода и накнада извршена је у циљу обезбеђења финансијских средстава за превенцију радне ивалидности у износу од **595.000 динара**, што представља 0,5% масе средстава планираних на име зараде, а запослени су дужни да исте користe по утврђеним критеријумима репрезентативних синдиката и послодавца, како је дефинисано Посебним колективним уговором за јавна и јавна комунална предизећа чији је оснивач град Ниш (Сл.гласник РС, бр.37/2019).

Планирана маса средстава за трошкове солидарне помоћи ради ублажавања неповољног материјалног положаја запослених увећана је за **3.350.000 динара**, а у складу са Посебним колективним уговором за јавна и јавна комунална предизећа чији је оснивач град Ниш (Сл.гласник РС, бр.37/2019) и Посебним колективног уговора за јавна предузећа у комуналниј делатности на територији Републике Србије (Сл.гласник РС бр.27/15, 36/17-Анекс I и 5/18- Анекс II)

Анализирајући доспеле захтеве за одлазак у старосну пензију као и донета решења о престанку радног односа запослених због испуњења услова за одлазак у превремену старосну пензију и поновне провере броја запослених који стичу право на јубиларну награду у складу са Посебним колективним уговором за јавна и јавна комунална предизећа чији је оснивач град Ниш (Сл.гласник РС, бр.37/2019) трошкови отпремнина увећани су за **800.000 динара**, а трошкови јубиларних награда умањени су за **1.750.000 динара**.

Такође наводимо да је ЈКП „Паркинг сервис“-Ниш из сопствених средстава извршио осавремењивање машинског парка куповином ровокопача са раоником, две машине за обележавање површина на коловозу, као и машине за брисање ознака на коловозу па је због тога неопходно повећати трошкове амортизације, за шта је издвојено још **2.600.000 динара**, а трошкови одржавања објеката, возила и опреме су смањени за **2.000.000 динара**.

Због унајмљивања магацинског простора за складиштење демонтираног материјала монтажно-демонтажне конструкције за паркирање возила неопходно је трошкове закупа повећати за **400.000 динара.** Наиме, постављање и монтажа првобитно је планирана половином 2019. године, али је овај рок, због прибављања неопходних дозвола и сагласности продужен, па се монтажа и пуштање у рад очекују до краја године.

Наведена повећања расхода коригована су смањењем позиција расхода на конту трошкова материјала у износу од **3.658.123 динара**, умањењем позиције трошкови транспортних и ПТТ услуга за **1.000.000** **динара** и позиције трошкови платног промета у износу од **500.000 динара.**

Измена Програма пословања у делу планираних зарада и запошљавања извршена је услед потребе за пријемом нових радника ради попуњавања слободних и упражњених радних места у циљу реализације Програма пословања, а у складу са Уредбом о поступку за прибављање сагласности за ново запошљавање и додатно радно ангажовање код корисника јавних средстава („Сл. гласник РС“ бр. 113/13, 21/14, 66/14, 118/14, 22/15 и 59/15).

Број нових радника и динамика запослених усаглашена је са обимом и динамиком редовних активности предузећа, а у складу са Одлуком о измени Одлуке о максималном броју запослених на неодређено време у систему јавног сектора града Ниша за 2017. годину. („Сл.лист Града Ниша“ бр. 106/2017, 18/2018 и 65/2018).

Након наведених извршених корекција, укупни расходи остају непромењени, у износу од **415.268.650 динара.** Прерасподелом планираних расхода планирана добит такође остаје непромењена.

